Som svar til JHTSDAY.

Hvis du tror på det, så fred være med. Jeg har dog svært ved at tyde, af fra dine beskeder, at du skulle arbejde inden for dette felt til daglig?

Det er selvfølgelig ikke helt fair at sammenligne med smartphones, men der er alligevel mange lighedspunkter. Det var ikke som om de andre mobilproducenter blot kopierede Apples teknologi efter iPhonen kom frem, og derefter lavede bedre smartphones. Nokia lavede klart de bedste mobiltelefoner og med en samlekvalitet længder foran de første iPhones, så de kunne selvfølgelig bare kopiere Apple, som havde lavet al forarbejdet, og sikre sig store markedsandele?

Eller hvad med støvsugere? Står der Miele på din trådløse støvsuger, eller står der Dyson? Dyson som var først med den rigtige teknologi, og selvfølgelig har andre kopieret dele af deres produkter, men ingen har overhaldet dem endnu.

Det er ikke så nemt som du får det til at lyde, og det har stor betydning at være først med den rigtige teknologi. Tesla kan håndplukke de dygtigste udviklere, mens de øvrige må nøjes med ansættelse hos VW, Daimler, etc., da der er en hype om Tesla, som mange gerne vil være en del af. Se blot på VW ID3 for et bevis på hvor galt det kan gå. Hvis du har sat dig så meget ind i elbilers udvikling, så ved du sikkert hvorfor det er gået så galt med den. Men samlekvaliteten og lakken fejler intet. ;-)

De første gode tyske elbiler vil blive produceret i stor skala om 1-2 år, af Tesla... De har allerede udviklet en ny metode til at lakere bilerne, som vil blive indført i produktionen på deres tyske fabrik. Samlekvalitet er bedre i Model Y end Model 3, selvom Model 3 var langt bedre end Model S og X. Jeg kan ikke se hvilke modeller de tyske mærker har på tegnebrættet, som skulle ændre på det?

I øvrigt har elbiler længe været benzin og dieselbiler overlegne, når det kommer til køreegenskaber, driftsafhængige udgifter og brugbarhed i dagligdagen. Eneste minus (og ofte et ret stort et af slagsen) er udfordringerne ved længere køreture, særligt når turen går til udlandet. Et problem som efterhånden er løst, også på biler som ikke er Tesla'er.